Bahreino ir Lietuvos santykiai

Bahreino ir Lietuvos santykiai – dvišaliai tarptautiniai santykiai tarp Bahreino ir Lietuvos.

Bahreinas Lietuvos nepriklausomybę pripažino 1991 m. rugsėjo 15 d., o diplomatiniai santykiai užmegzti 1995 m. liepos 3 d.

Abi šalys yra Jungtinių Tautų narės. Lietuvai atstovauja nepaprastasis ir įgaliotasis ambasadorius, reziduojantis Jungtiniuose Arabų Emyratuose, Bahreinui - nepaprastasis ir įgaliotasis ambasadorius, reziduojantis Prancūzijoje.
Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Bahreinas.

Lietuvoje 2022 m. pradžioje gyveno du Bahreino piliečiai, o Bahreine – 21 Lietuvos pilietis.Migracijos metraštis 2021 , Migracijos departamentas prie VRM

 Santykių istorija 

 Pirmieji kontaktai 
Bahreinas nepriklausomybę paskelbė 1971 m. Yra žinių, kad iki de jure Lietuvos pripažinimo Bahreinas palaikė ryšius su Lietuvos diplomatinėmis atstovybėmis.Kraujelis, R, 199 psl.

 Santykiai po 1991 m.  
Bahreinas Lietuvos nepriklausomybę pripažino 1991 m. rugsėjo 15 d., o diplomatiniai santykiai užmegzti 1995 m. liepos 3 d.

Yra įvykę keli susitikimai tarp šalių ministrų. 

2010 m. birželio 6-8 dienomis Stambule (Turkija) vykstančiame trečiajame Konferencijos dėl bendravimo ir pasitikėjimo stiprinimo priemonių Azijoje šalių dalyvių vadovų susitikime dalyvavo Lietuvos užsienio reikalų ministras Audronius Ažubalis, kur susitiko su Bahreino užsienio reikalų ministrais.Užsienio reikalų ministras Stambule pabrėžė regioninio bendradarbiavimo reikšmę ESBO ir Azijos regione (Lietuvos Respublikos užsienio reikalų ministerija)

Lietuvos užsienio reikalų ministras Linas Linkevičius 2013 m. birželio 30 dieną dalyvavo 23-ajame Europos Sąjungos ir Persijos įlankos valstybių bendradarbiavimo tarybos užsienio reikalų ministrų susitikime, vykusiame Bahreino sostinėje Menamoje. Vizito metu įvyko Lino Linkevičiaus dvišaliai susitikimai su Bahreino užsienio reikalų ministru Khalidu bin Ahmedu bin Mohamedu Al KhalifaUR ministras su Persijos įlankos šalių atstovais aptars bendradarbiavimo perspektyvas ir padėtį Artimųjų Rytų regione (Lietuvos Respublikos užsienio reikalų ministerija) ir Bahreino pramonės ir prekybos ministru Hasanu Fachru.Lietuva spartina bendradarbiavimą su Persijos įlankos valstybėmis (Lietuvos Respublikos užsienio reikalų ministerija)

2014 m. rugsėjo 25 d. Niujorke (JAV) Lietuvos užsienio reikalų ministras Linas Linkevičius susitiko su Bahreino užsienio reikalų ministru šeichu Khalidu Bin Ahmedu Bin Mohamedu Al Khalifu, kviesdamas stiprinti dvišalį politinį ir ekonominį bendradarbiavimą bei diplomatinį atstovavimą (tuo metu nė viena šalių nebuvo akreditavusi viena kitai savo atstovo), prekybos plėtros galimybes.L. Linkevičius Niujorke su Maroko, Jemeno ir Bahreino diplomatijos vadovais aptarė dvišalio bendradarbiavimo stiprinimą (Lietuvos Respublikos užsienio reikalų ministerija)

Valstybės akreditavo ambasadorius viena kitai santykinai neseniai - Lietuva tai padarė 2019 m., Bahreinas - 2020 m.

 Švietimo, mokslo ir technologiniai mainai ir kultūrinis bendradarbiavimas 
2010 m. spalio 15 d. Lietuvos užsienio reikalų ministerijoje surengtas seminaras „Persijos įlankos arabiškos šalys: daugialypė sociokultūrinė terpė“, kurio metu susirinkusiems verslininkams, keliautojams ir studentams pasakota apie Arabiškas Persijos įlankos šalis, tarp jų – Bahreiną.URM surengtas seminaras, skirtas besidomintiems Persijos įlankos šalimis (Lietuvos Respublikos užsienio reikalų ministerija) 

Lietuvos ir Bahreino moterų futbolo rinktinės yra sužaidusios vienerias varžybas (2017 m.), kurias rezultatu 2:0 laimėjo lietuvės.

 Ekonominiai santykiai 
2018 m. duomenimis, prekybos apyvarta tarp Lietuvos ir Bahreino siekė 6,37 mln. eurų.

Prekybos balanse dominuoja eksportas iš Lietuvos į Bahreiną.

 Eksportas sudaro 6,23 mln. eur.
 Importas sudaro 137,9 tūkst. eurų.

 Metai  2016  2017  2018  Eksportas į Bahreiną (tūkst. eur.) 412,1  398,5  6231,5 Importas iš Bahreino (tūkst. eur.) 680,7  678,8  137,9

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022 Bahreino piliečių skaičius Lietuvoje 1  2  2  2

 Pasiuntinių ir ambasadorių sąrašas 
 Pasiuntiniai Lietuvai 
nuo 2019 m. – Muhamadas Abdula Ghafaras, pirmasis (reziduoja Paryžiuje)G.Nausėda priėmė Kuveito, Bahreino ir Juodkalnijos ambasadorių skiriamuosius raštus (15min.lt)

 Pasiuntiniai Bahreinui 
2020-2021 m. – Edminas Bagdonas (rezidavo Abu Dabyje)
nuo 2022 m. – Ramūnas Davidonis (reziduoja Abu Dabyje)

 Šaltiniai 

 Literatūra 


 Nuorodos 
Bahreinas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Bahreinas